Una pregunta (no és una crítica): què feia ahir el Joel Joan presentant una pel·lícula catalana a "Versión española" ?? (que és un programa que tracta de "cine español" !) 
No ho sé, però igualment si li ofereixen la invitció per parlar d'una pel·lícula seva dubto que ho rebutji 
Home, però és que no es qualsevol programa .. ! ¨ És la invitació d'un programa que s'ocupa només de "cine español" ... !! 
Probablement "Excuses!" ho és, de "cine español". Segurament va tenir una subvenció del Ministeri, com gairebé totes les que es fan a l'estat espanyol. Crec que al programa ja hi han posat pel·lícules rodades en altres llengües, com l'anglès, però de producció espanyola. 
Bé. Però no és aquest el tema (perque llavors els estudiants que reben alguna beca del ministeri, deixen de ser només catalans i passen a ser espanyols ?), sinò acceptar o consentir que parlin d'una pel·lícula catalana (d'una pel·lícula teva !) com a cinema "español" ... i empassar-t'ho tot per tal de promocionar-la .., quan tu no hi creus en això .. ! 
Una pel·lícula no és una persona. Suposo que el criteri d'aquest programa (com el dels premis Goya) per decidir si una pel·lícula és espanyola o no és purament de producció, no de llengua, ni dels sentiments nacionals del director, del productor, dels actors o del paio que aguanta la jirafa. Pel que respecta a Joel Joan, suposo que com que va fer una pel·lícula, el que vol és que la vegi com més gent millor (això és normalment el que vol un director, saps?), i li és igual si són espanyols, taïlandesos o nigerians. Per altra banda, crec que té dret a fer el que li peti sense que ningú li demani explicacions, ja sigui fa uns mesos, quan va cridar "visca els Països Catalans" al Camp Nou, o ahir, quan estava presentant la seva pel·lícula a TVE2. Salut. 
No em respons ... entenc que segons tu la nacionalitat de les coses (no sé si també la de les persones) es pot comprar amb calés .. Vols dir això ? 
el que tracta de dir (perdó per clavar-m'hi) és que quan una pel·lícula es presenta com "espanyola" o "francesa" o el que siga...es parla de la "producció", i no de la nacionalitat del director. Per exemple: Luis Buñuel va guanyar l'Oscar amb una pel·lícula "francesa"... 
Gràcies. Sí, més o menys és això el que intentava dir-li. De tota manera, el que em sembla escencial és que tothom (fins i tot els personatges públics) pugui fer el que li roti sense que hi hagi guardians de la puresa ideològica que estiguin vigilant cada cosa que fa. Salut. 
Però en el cas d'un personatge públic compromès obertament en política per voluntat pròpia, és natural que la gent n'esperi una actitut coherent si vol gaudir d'un mínim de credibilitat (estic parlant en general). Pel que fa a la nacionalitat de les creacions artísitiques, jo crec que és un aspecte simbòlic que no s'ha d'infravalorar, ja que precisament el colonialisme espanyol es fonamenta sovint en l'apropiació dels símbols culturals, que són una part essencial dels nostres signes d'identitat.